《再次王宰簿喜雨聊句韵》
宋代·史弥宁

旱魃重为妖，点雨如点血。
一念神所矜，蜚廉变骚屑。
灵螭卷天河，千里洗袢热。
二妙喜欲颠，钨豪赓白雪。
云烟落溪藤，传玩几漫灭。
韩孟不可作，吟社谁与结。
赖有飞凫仟，鸾棲等超绝。
娱我清庙音，熏蕤听疏越。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。